Arxivada la querella sobre el 'cas dels despatxos' contra l'alcaldessa de Gandia
18 desembre 2017

## Arxivada la querella sobre el 'cas dels despatxos' contra l'alcaldessa de Gandia18 desembre 2017Última actualització: 14 juliol 2025

![](../gestion/img/AOR_5317.JPG)  
  

L'alcaldessa,  **Diana Morant**,  ha valorat el sobreseïment provisional de la querella interposada per l'exalcalde de la ciutat i alguns dels seus càrrecs de confiança després de perdre la investidura en juny de 2015.  
  
Morant s'ha mostrat satisfeta tot i que ha indicat que "_hem de ser cauts perquè encara hi caben recursos_". "_Entenem que en els recursos hi haurà poc a dir. Ja ho vam dir en el seu moment, era tot un muntatge d'acusacions que sense dir res apuntaven a delictes molt greus per tal de passejar a membres del govern i funcionaris pels jutjats. Després d'un any i mig i tot el procés judicial, la jutge ha dictat un acte contundent i clar, que no deixa dubtes i on bàsicament diu que res del que denunciaven va succeir_". "_Em sent molt agraïda amb la ciutadania i amb els mitjans per com s'ha abordat l'assumpte. Per obrir les finestres vam haver de tancar algunes portes. Vam prendre decisions per garantir que no desaparegués informació i s'esborraren ordinadors a l'ajuntament o a l'empresa pública. Si tornàrem a estar davant aquesta situació ho tornaríem a fer_".  
  
Per finalitzar, Diana Morant va afirmar que "_seria molt demanar al PP que demanés disculpes però els demanaria que tinguen cap i que es posen a treballar per aquesta ciutat que ells van deixar trencada_".